
METODA PREIZKUŠANJA VREDNOSTI SORTE ZA PRIDELAVO
IN UPORABO (VPU) – NAVADNA SOJA (Glycine max (L.) Merill)
(UVHVVR - VPU/12/1)


[bookmark: _Toc160594232][bookmark: _Toc227577826]SPLOŠNI DEL

[bookmark: _Toc160594233][bookmark: _Toc227577827]Namen in cilji

Ta metoda podrobneje določa način preizkušanja vrednosti za pridelavo in uporabo (v nadaljevanju: VPU) sort navadne soje (Glycine max (L.) Merill) za vpis v sortno listo Republike Slovenije (v nadaljevanju: SL). 

S to metodo se določajo postopki, po katerih se z opazovanjem, merjenjem in laboratorijskimi analizami ugotovijo kvalitativne in kvantitativne lastnosti preizkušane sorte, z namenom, da se oceni vrednost te sorte za pridelavo in uporabo v primerjavi s standardnimi sortami, v skladu s 43. členom Zakona o semenskem materialu kmetijskih rastlin (Uradni list RS, št. 25/05-uradno prečiščeno besedilo, 41/09, 32/12, 90/12-ZdZPVHVVR in 22/18; v nadaljevanju: ZSMKR) in 7. členom Pravilnika o postopku vpisa sorte v sortno listo in o vodenju sortne liste (Uradni list RS, št. 49/09, 96/09, 105/2010, 88/11, 59/12, 16/13, 63/16 in 37/23; v nadaljevanju: Pravilnik).

[bookmark: _Toc160594234][bookmark: _Toc227577828]Izvajalec preizkušanja 

Preizkušanje VPU sort navadne soje izvede izvajalec preizkušanja, ki ga imenuje Uprava Republike Slovenije za varno hrano, veterinarstvo in varstvo rastlin (v nadaljevanju: Uprava). Posamezne faze preizkušanja VPU sort navadne soje (sortni poskusi na posamezni lokaciji, posamezna ocenjevanja in merjenja oziroma laboratorijske in druge teste) izvede s podizvajalci, v skladu z odločbo o imenovanju. 

[bookmark: _Toc160594235][bookmark: _Toc227577829]Sorte, ki se vključijo v preizkušanje

Preizkušanje VPU sort navadne soje se izvede pri sortah, za katere so bile na Upravo vložene prijave za vpis v SL. 

[bookmark: _Toc160594236][bookmark: _Toc227577830]Roki za prijavo, dostavo semena in velikost vzorca

Pri vlaganju prijav za vpis sort navadne soje v SL in zagotavljanju vzorca semena za preizkušanje VPU sort je potrebno upoštevati naslednje roke in količine:


	Rok za prijavo
	Rok za dostavo semena
	Količina semena za VPU (kg)

	15. 3.
	do 1. 4.
	5



Seme navadne soje za preizkušanje VPU sort brezplačno zagotovi prijavitelj sorte. Glede kakovosti in zdravstvenega stanja mora seme izpolnjevati minimalne zahteve, določene s Pravilnikom o trženju semena oljnic in predivnic (Uradni list RS, št. 114/22 in 34/25). Vzorec semena mora biti opremljen z naslednjimi podatki: ime ali žlahtniteljeva oznaka sorte, absolutna masa, kalivost in setvena norma. 



Vzorec semena se pošlje na naslov: 
Kmetijski inštitut Slovenije - IC Jablje
Grajska cesta 1
1234 Mengeš
(pripis: za VPU preizkušanje)
[bookmark: _Toc160594237]
[bookmark: _Toc227577832]Tehnični podatki o sorti 

Za preizkušanje VPU soje mora prijavitelj ob prijavi priložiti izpolnjen tehnični vprašalnik. Ob prijavi mora prijavitelj priložiti podatke o prijavljeni sorti, ki omogočajo zasnovo poskusa (zrelostna skupina, tip rasti) in izbiro primerne standardne sorte. Prijavitelj mora navesti tudi morebitne druge posebnosti sorte (npr. setvene norme, tip rasti, itd.). Če je seme bilo razkuženo, se mora navesti na kakšen način oz. s katerim pripravkom. Če je seme inokulirano se mora ustrezno označiti na kakšen način in s katerimi mikroorganizmi je bilo inokulirano.

[bookmark: _Toc160594238][bookmark: _Toc227577833]Trajanje preizkušanja

Preizkušanje VPU za vpis sorte navadne soje v SL poteka 2 leti. 

Preizkušanje VPU soje za vpis na SL se lahko na predlog izvajalca preizkušanja ali sortne komisije pristojne za oljnice in predivnice (v nadaljevanju: sortna komisija), podaljša za 1 leto oziroma na skupaj triletno obdobje preizkušanja. Vzrok za podaljšanje preizkušanja so lahko neugodne vremenske razmere v posameznem letu preizkušanja in kadar sortna komisija na podlagi rezultatov doseženih po dveh letih preizkušanja ne more z dovolj visoko zanesljivostjo odločati o primernosti sorte za vpis na SL. Za podaljšanje preizkušanja za leto dni lahko pisno zaprosi tudi prijavitelj sorte po prejetju letnih rezultatov. V tem primeru stroški dodatnega preizkušanja bremenijo prijavitelja sorte.

[bookmark: _Toc160594239][bookmark: _Toc227577834]Lokacije preizkušanja

Preizkušanje VPU sort navadne soje se izvaja na lokacijah v različnih pridelovalnih območjih, in sicer:
· na območju severovzhodne Slovenije (SV) na 1 do 2 lokacijah;
· na območju osrednje Slovenije (OS) na 1 lokaciji.

[bookmark: _Toc160594240][bookmark: _Toc227577835]Standardne sorte

Kot standardna sorta se določi sorta, ki izpolnjuje naslednja merila:

· biti mora razširjena v pridelavi;
· po namenu pridelave mora ustrezati preizkušani sorti;
· ob vključitvi sorte v preizkušanje mora imeti nadpovprečne rezultate glede količine ali kakovosti pridelka, odpornosti proti boleznim in škodljivcem ali glede druge lastnosti, ki pomembno vpliva na vrednost določene sorte za pridelavo ali uporabo.

Za vsako sorto, ki je prijavljena v postopek vpisa sorte v SL in glede na podatke iz tehničnega vprašalnika, izvajalec preizkušanja določi najmanj eno standardno sorto, s katero se ta sorta primerja pri preizkušanju VPU. Če prijavitelj v prijavi navede posebne zahteve za preizkušanje sorte ali izpostavi posebne lastnosti preizkušane sorte, se lahko za preizkušanje VPU te sorte določi dodatna standardna sorta. V obdobju preizkušanja posamezne sorte se standardne sorte, s katerimi se preizkušana sorta primerja, ne spreminjajo, razen v izjemnih primerih na predlog sortne komisije.

[bookmark: _Toc227577831]Stroški preizkušanja

Prijavitelj je dolžan plačati stroške preizkušanja VPU neposredno izvajalcu preizkušanja. Višina stroškov je določena v Prilogi 1 Pravilnika. Stroške, ki pri preizkušanju nastanejo zaradi posebnih ali dodatnih zahtev prijavitelja, nosi prijavitelj. 


[bookmark: _Toc160594242][bookmark: _Toc227577836]IZVEDBA POSKUSA

[bookmark: _Toc160594243][bookmark: _Toc227577837]Izbira in priprava zemljišča

Zemljišče mora biti izenačeno, brez mikro depresij in s čim manjšim nagibom. Kolobar mora biti v skladu s Tehnološkimi navodili za integrirano pridelavo poljščin, ki jih objavi Ministrstvo za kmetijstvo. Pri izbiri zemljišča in umeščanju poskusov je potrebno upoštevati, da prejšnji posevki v kolobarju lahko vplivajo na zaloge dušika v tleh, na samo predsetveno pripravo in tudi na pritisk bolezni in škodljivcev. Na delu zemljišča, ki je predviden poskusom mora biti isti predhodni posevek, v nobenem primeru pa to ne sme biti soja. Priporočeno je kolobar zasnovati tako, da so občasno prisotne rastlinske vrste s katerimi je mogoče pokriti del potreb po N ostalih rastlin v kolobarju (npr. detelje, DTM, stročnice kot podorine). 

Izvajalec preizkušanja mora pri izbiri zemljišča pridobiti relevantne podatke, ki omogočajo ustrezno postavitev poskusa. Na zemljišču je potrebno izvajati vse ukrepe posrednega in neposrednega zatiranja in onemogočanja razvoja plevelov (vključno s slepimi setvami). Zemljišča, na katerih so pleveli prisotni v populacijah, ki bi lahko značilno ovirale razvoj posevkov, ali so na določenih delih prisotni problematični pleveli (invazivni pleveli, koreninski pleveli itd.) niso primerne ali pa so samo deloma primerne za poskuse. Zemljišča s pH vrednostmi pod 5,5 niso primerna za izvedbo VPU preizkušanja za navadno sojo.

Osnovna in predsetvena obdelava tal mora biti opravljena v skladu s Tehnološkimi navodili za integrirano pridelavo poljščin, ki jih objavi Ministrstvo za kmetijstvo. Predpisana obdelava tal je konvencionalna z oranjem do globine 25 cm ter predsetveno pripravo do mrvičaste strukture neposredno pred setvijo poskusov. Na njivi ne sme zastajati voda, priporočeno je občasno podrahljevanje. Pri osnovnem gnojenju se odmerke posameznih hranil prilagodi glede na založenost tal s hranili na podlagi predhodno opravljene analize tal (pH, P2O5, K2O, humus).

[bookmark: _Toc160594244][bookmark: _Toc227577838]Zasnova poskusa

Pred izvedbo poskusa se vse sorte, ki bodo vključene v poskus (preizkušane in standardne sorte) razvrstijo glede na zrelostne skupine. Vse sorte se šifrirajo. 

Poskus se postavi po metodi naključnega bloka v štirih ponovitvah. Celotni sortni poskus na eni lokaciji se poseje isti dan. Setev se opravi strojno s specialno sejalnico za poskuse v optimalnem roku. Predvideni datumi setve so med 20. 4. in 15. 5. Izjemoma se lahko zelo zgodnje sorte (0000) seje med 20.6. in 15.7. če prijavitelj v prijavi izrazi željo preverjanja/registracije za ta namen. Globina setve je med 3 in 5 cm. Poskus se seje vedno prečno glede na smer oranja, uporabi se specialna sejalnica za setev natančnih poskusov.

[bookmark: _Hlk184385572]Poskus na eni lokaciji se zasnuje, kakor je prikazano v spodnji preglednici:
 
	dolžina osnovne parcele
	5 m

	širina osnovne parcele
	1,25 – 2,5 m   

	površina osnovne parcele
	6,25 – 12,5 m2

	razdalja med parcelami
	50 cm

	medvrstna razdalja
	25 cm

	število vrst
	5 – 10

	površina obračunske parcele
	6,25 – 12,5 m2

	razdalja med bloki
	1,4 – 2,0 m

	inokuliranje semena
	 obvezno, če je soja prvič na parceli ali delu parcele



Če bo izvajalec preizkušanja ali njegov podizvajalec izvajal ukrepe mehanskega zatiranja plevelov mora odgovorni osebi pravočasno sporočiti vrste mehanizacije in dimenzije mehanizacije s katero bo izvajal ukrepe mehanskega zatiranja plevelov za prilagoditev zasnove poskusov (umeščanja voznih poti).

Gostota setve

Gostota setve je prilagojena dolžini rastne dobe sorte, morfološkim značilnostim sorte, rastnim razmeram poskusnih mest, ter ukrepom mehanskega zatiranja plevelov med rastno dobo. Okvirne vrednosti so prikazane v spodnji preglednici. Če se bo med vegetacijo izvajalo intenzivno česanje je gostoto setve priporočeno povečati za 15%. 

Poskus na eni lokaciji se zasnuje, kakor je prikazano v spodnji preglednici:

	Zrelostna skupina
	Število rastlin (m2)

	0000
	70-80

	000
	70-80

	00
	60-70

	0
	50-60



Setveno normo je potrebno prilagoditi tipu rasti soje (determinantna, poldeterminantna ali nedeterminantna rast), pri čemer za sorte, ki imajo determinanten tip rasti veljajo zgornje setvene norme, za sorte, ki imajo nedeterminanten tip rasti pa spodnje setvene norme znotraj posameznega zrelostnega razreda. 

[bookmark: _Toc185820921][bookmark: _Toc185820922][bookmark: _Toc160594245][bookmark: _Toc227577840]Oskrba poskusa

Izvajalec preizkušanja in njegovi podizvajalci, ki so odgovorni za posamezne lokacije, so med vegetacijo dolžni izvajati ukrepe, ki zagotavljajo primeren razvoj posevkov. Obdelava tal, zaščita pred pleveli in škodljivimi organizmi, dognojevanje ter ostali tehnološki ukrepi, ki se izvajajo na poskusni parceli, morajo biti v skladu s Tehnološkimi navodili za integrirano pridelavo poljščin za tekoče leto in s smernicami dobre kmetijske prakse ter prilagojeni specifikam posameznega okolja, pridelovalnega leta in zahtevam poljščine. Izvajalec preizkušanja je dolžan beležiti vse ukrepe za oskrbo poskusa, ki jih je izvajal med vegetacijo.

Preglednica z ukrepi:

	Ukrep:
	
	Opomba

	Oskrba z N
	Po potrebi, v skladu s Tehnološkimi navodili za integrirano pridelavo poljščin za tekoče leto in dobro kmetijsko prakso
	Če se uporabi N gnojila je potrebno zagotoviti enakomerni nanos/raztros na celotni površini poskusa.

Pri uporabi organskih gnojil je potrebno upoštevati morebitne omejitve na zemljišču, ki izvirajo iz VVO ali NUV, veljavno zakonodajo glede uporabe organskih gnojil in količin ter upoštevati priporočila iz Smernic za strokovno in utemeljeno gnojenje.

Sredstev za t.i. krepitev rastlin ne uporabljamo.

	Česanje
	Priporočeno – število in intenzivnost je potrebno prilagoditi razmeram na poskusu. 
	Ko se odločimo za ukrep mehanskega zatiranja plevelov, ga je potrebno izvesti na celotnem poskusu.

	Zatiranje bolezni in škodljivcev
	Po potrebi, v skladu s Tehnološkimi navodili za integrirano pridelavo poljščin za tekoče leto
	



[bookmark: _Toc160594246][bookmark: _Toc227577841]Spravilo pridelka

Spravilo pridelka (žetev) se opravi, ko večina sort doseže tehnološko zrelost (običajno, ko zrnje doseže 13-18% vlago). Spravilo je strojno z uporabo specialnih kombajnov za vrednotenje natančnih poljskih poskusov.


[bookmark: _Toc160594247][bookmark: _Toc227577842]OPAZOVANJA, VZORČENJA IN MERITVE MED RASTJO

[bookmark: _Toc160594248][bookmark: _Toc227577843]Beleženje podatkov o poskusu

[bookmark: _Toc160594249][bookmark: _Toc227577844]Vremenske razmere v času poskusa

Beležijo se povprečne temperature (v 0C) in padavine (v mm) po dekadah v času trajanja poskusa. Za primerjavo se navedejo večletne povprečne vrednosti iz poskusu najbližje meteorološke postaje.

[bookmark: _Toc160594250][bookmark: _Toc227577845]Datum setve

[bookmark: _Toc160594251][bookmark: _Toc227577846]Datumi ocenjevanj zdravstvenega stanja, opazovanj nastopa fenofaz

[bookmark: _Toc160594252][bookmark: _Toc227577847]Datum spravila

[bookmark: _Toc160594253][bookmark: _Toc227577848]Tehnološki ukrepi

Izvajanje zaščite pred pleveli in škodljivimi organizmi, gnojenje in drugi tehnološki ukrepi - npr. datum opravila/ukrepa; vrsta in količina uporabljenega FFS ali gnojila.





[bookmark: _Toc160594254][bookmark: _Toc227577849]Opazovanje in beleženje fenofaz

Opazovanje fenofaz (po BBCH skali)

	Razvojna faza
	Koda
	Opis

	Vznik
	09
	75 % vzniklih rastlin – vrste so jasno vidne. 

	Začetek cvetenja
	60
	Pri 10% rastlin je viden cvet

	Konec cvetenja
	69
	Pri 90% rastlin ni več vidnih cvetov

	Nastavek strokov
	69
	Pri 10% rastlin je viden strok

	Začetek zorenja
	81
	Pri 10% rastlin so vidni znaki spreminjanja barve strokov ali rastlin

	Polna zrelost
	89
	stroki so zreli; zrnje je končne barve, suho in trdo



[bookmark: _Toc227577850][bookmark: _Toc160594255]Opazovanja ostalih agronomskih lastnostih
Med trajanjem poskusa se opazujejo in beležijo lastnosti, ki so navedene v spodnji preglednici:

	Opazovana lastnost
	Opis

	Prazna mesta po vzniku
	10 dni po vzniku ocenimo prazna mesta. Vrednost ocen je podana od 1 do 9, pri čemer 1 pomeni brez praznih mest, 9 pa nad 80% praznih mest. Preglednica z ocenami je navedena v Prilogi 1.

	Hitrost zgodnjega razvoja rastlin (datum zaprtja medvrstnega prostora)
	Ocenjuje se vsaka osnovna parcela med vegetacijo. Zapiše se datum sklenitve vrst in zasenčenja medvrstnega prostora, ocenjuje se do faze začetka dozorevanja.

	Pokrovnost tal
	Vrednost ocen je podana od 1 do 9, pri čemer 1 pomeni popolnoma pokrita tla, 9 pa več kot 80% nepokritih tal pod sojo. Ocenjuje se enkrat v obdobju 30 – 45 dni po setvi.

	Število rastlin v času spravila
	Ob spravilu na vsaki parceli preštejemo na 1 tekočem metru sejane vrste število rastlin. Gostoto izrazimo v rastlinah/m2.

	Višina rastlin
	Višina rastlin se izmeri pred spravilom poskusa na dveh nivojih, in sicer:
a) do vrha rastline
Na vsaki parceli se na vzorcu 5 rastlin izmeri višina rastlin od tal do vrha rastline. V opazovalni zvezek se vnese povprečja teh vrednosti.
b) do prvega stroka
Na vsaki parceli se na vzorcu 5 rastlin izmeri višina rastlin od tal do baze prvega stroka. V opazovalni zvezek se vnese povprečje teh vrednosti. 
Višina se meri navpično na tla. Ocenjuje se vsaka osnovna parcela med vegetacijo.

	Dolžina rastlin
	Dolžino rastlin merimo samo kjer smo poleganje ocenili z oceno 5 ali več. Dolžina rastlin se izmeri pred spravilom poskusa na dveh nivojih, in sicer:
a) do vrha rastline
Na vsaki parceli se na vzorcu 5 rastlin izmeri dolžina rastlin od tal do vrha rastline. Merimo iztegnjeno rastlino od tal do vrha rastline. V opazovalni zvezek se vnese povprečja teh vrednosti.
b) do prvega stroka
Na vsaki parceli se na vzorcu 5 rastlin izmeri dolžina rastlin od tal do baze prvega stroka. V opazovalni zvezek se vnese povprečje teh vrednosti. 

	Poleganje
	Ocenjuje se vsaka osnovna parcela med vegetacijo.
1 = brez poleganja, rastline se držijo navpične smeri na parceli;
9 = vse rastline 100 % poležane. Pri polegu je potrebno navesti tudi vzrok (npr. močan veter, naliv, toča, živali ipd.). Preglednica z ocenami je navedena v Prilogi 2.

	Prezanje oz. izgube zrnja iz stroka
	Ocenjuje se vsaka osnovna parcela med vegetacijo.
Opis lastnosti: ocena odprtih strokov; 1 = zelo visoka odpornost na pokanje = brez odprtih strokov; 9 nizka odpornost proti razpoku = 100 % odprtih strokov, zrnje iz strokov raztrošeno po tleh.

	Število strokov
	Ocenjuje se vsaka osnovna parcela med vegetacijo. Na vzorcu 5 rastlin se prešteje število strokov.

	Število zrn v strokih
	Ocenjuje se vsaka osnovna parcela med vegetacijo. Na vzorcu 10 strokov se prešteje število zrn v strokih.



[bookmark: _Toc234288165][bookmark: _Toc227577851]Ocenjevanje zdravstvenega stanja

[bookmark: _Hlk181174323]Med rastjo se spremlja pojav bolezni in škodljivcev, pri čemer se opravita vsaj 2 opazovanji od fenofaze cvetenja do polne zrelosti. Seznam pomembnejših bolezni in škodljivcev soje in kriteriji za ocenjevanje pojava bolezni so določeni v Prilogi 3. V primeru pojava ostalih bolezni ali škodljivcev je potrebno pojav evidentirati in ustrezno oceniti intenziteto napada z deležem prizadetih rastlin.

Druga ocenjevanja

Celotno obdobje izvajanja preizkušanja opazujemo in beležimo vse dogodke, ki lahko vplivajo na poskuse. Zabeležimo npr. poletno sušo (v tem primeru lahko ocenimo odpornost posameznih sort na sušo), ekstremne temperature ali padavine, škodo zaradi divjadi, škodo zaradi bolezni in škodljivcev in podobno.


[bookmark: _Toc160594258][bookmark: _Toc227577852]LABORATORIJSKE ANALIZE TER DRUGE MERITVE IN OPAZOVANJA OB IN PO SPRAVILU

[bookmark: _Toc160594260][bookmark: _Toc227577853]Določitev pridelka

Za določitev pridelka se določi masa zrnja v kg / parcelo tako, da se neposredno po žetvi stehta pridelek zrnja za vsako ponovitev posebej. Masa zrnja se določi na 0,05 kg natančno. 

Pridelek se izrazi kot masa zrnja (v t/ha) z 9 % vlago, ki se izračuna na osnovi vsebnosti vlage v zrnju in mase zrnja po ponovitvah. 

[bookmark: _Toc160594262][bookmark: _Toc227577854]Druge meritve, ocene in opazovanja

[bookmark: _Toc227577855]Analiza kakovosti navadne soje se določa, kot je prikazano v spodnji preglednici. 

	Analiza 
	Metoda analize oz. standard

	Vsebnost vlage v zrnju
	ISO 711:1997 ali NIRS

	Surove beljakovine v suhi snovi 
	NIRS ali SIST ISO 1871: 1995

	Surove maščobe v suhi snovi
	NIRS ali SIST ISO 659:1995

	Absolutna masa suhega semena
	SIST ISO 520: 1997



Za laboratorijske analize kakovosti semena je potrebno pripraviti povprečni vzorec, in sicer do 0,5 kg semena / sorto. Vzorec se označi s šifro sorte v poskusu. 


[bookmark: _Toc160594272][bookmark: _Toc227577856]OBDELAVA PODATKOV IN VREDNOTENJE REZULTATOV

[bookmark: _Toc160594273][bookmark: _Toc227577857]Veljavnost poskusa

Veljavnost preizkušanja opredeljujeta 3 dejavniki:
- 	pravilnost izvedbe poskusa med rastno dobo,
-	datum spravila/žetve,
-	statistična analiza pridelka zrnja.
 
[bookmark: _Toc160594274][bookmark: _Toc227577858]Pravilnost izvedbe

V primeru prizadetosti poskusa zaradi pojava abiotičnih dejavnikov (npr. toča, močan veter, suša), se za posamezno leto lahko zavrže rezultate celotnega preizkušanja na določeni lokaciji.

[bookmark: _Toc160594276][bookmark: _Toc227577859]Statistična analiza 

Pri statističnem vrednotenju pridelka zrnja, ki je eden od pokazateljev korektnosti opravljenega poskusa, se upoštevajo naslednja merila:

-	če je KV < 24  % je preizkušanje veljavno,
-	če je KV > 25 % se preizkušanje zavrže. 

V primeru, da je vrednost koeficienta variacije visoka, jo je potrebno obrazložiti.

[bookmark: _Toc160594277][bookmark: _Toc227577860]Statistična obdelava podatkov

Obdelajo se naslednji rezultati preizkušanja:

- 		pridelek zrnja (preračunan na 9 % vlage).

Enoletni rezultati pridelka zrnja se obdelajo po statistični metodi analize variance (Anova), razlike med njimi se zaznavajo s pomočjo Duncanovega testa mnogoterih primerjav (ali LSD testom) s 95 % intervalom zaupanja.
 
Večletni rezultati pridelka zrnja ter ostalih lastnosti se obdelajo po indeks sistemu. Gre za povezan sistem zasnove poskusov z večjim številom standardnih sort in načina vrednotenja večletnih rezultatov, ki omogočata neposredno primerjavo gospodarsko pomembnih lastnosti sort navadne soje ne glede na obdobje, ko so bili preizkušeni. Za lažje in bolj zanesljivo vrednotenje rezultatov preizkušanja se lahko za posamezne gospodarsko pomembne lastnosti določi koeficiente glede na pomen teh lastnosti v naših rastnih razmerah.

Na podlagi obdelanih rezultatov preizkušanja je potrebno za posamezno sorto v postopku vpisa v SL podati mnenje o primernosti VPU.








[bookmark: _Toc160594278][bookmark: _Toc227577861]POROČANJE IN POSREDOVANJE REZULTATOV

Podatki se letno prikažejo za vsako lokacijo. Kasneje se ovrednotijo na nivoju sorte in prikažejo v končnem poročilu, ki mora vsebovati:

-	opis lokacij preizkušanja,
-	seznam preizkušenih sort (označijo se s šiframi in registrskimi številkami), vključno s standardnimi sortami,
-	opis izvedbe poskusa,
-	statistično ovrednotene rezultate.


Izvajalec preizkušanja pripravi vmesna (letna) in končna poročila preizkušanja VPU soje za potrebe sortne komisije in jih pošlje Upravi v elektronski obliki. 
Rezultati se posredujejo najpozneje do 31. decembra v letu preizkušanja sorte.
[bookmark: _Toc160594279][bookmark: _Toc227577862]
PRILOGA  1

Ocene za prazna mesta

	Ocena
	% praznih mest 

	1
	pod 1 %

	2
	1 - 5 %

	3
	6 - 10 %

	4
	11 - 15 %

	5
	16 - 20 %

	6
	21 - 40 %

	7
	41 - 60 %

	8
	61 - 80 %

	9
	nad 80 %






































PRILOGA 2

Ocene za poleganje rastlin

	1
	ni polega 

	3
	rastline z 1/4 svoje dolžine nalegajo na tla ali če so močneje polegla mesta na  1/4 parcele

	5
	rastline z 1/2 svoje dolžine nalegajo na tla ali je 1/2 parcele močneje poležana

	7
	rastline z 3/4 svoje dolžine nalegajo na tla ali ko je popolno poležana 3/4 parcele

	9
	popolnoma poležano, vse rastline ležijo popolnoma na tleh










































[bookmark: _Toc160594281][bookmark: _Toc227577863]PRILOGA  3

Ocena okužbe z rastlinskimi boleznimi in škodljivci

Pomembnejše bolezni, ki jih spremljamo pri soji so:

· rjava listna pegavost soje (Septoria glycines Hemmi)
· sojina plesen (Peronospora manshurica (Naumov) Syd.)
· ožig stebel in strokov soje, črna pegavost stebla in plesnivost semen (Diaporthe/Phomopsis)

V Sloveniji še nismo ugotovili škodljivcev, ki bi bili specializirani za sojo. Še največkrat ugotavljamo prisotnost pršic in stenic na soji in poškodbe v zgodnjem razvoju zaradi strun. Priporočeno je spremljati posevke in označiti morebitne poškodbe ter identificirati škodljivce, če se bodo začeli prilagajati soji.

Spremljati je potrebno tudi prisotnost virusnih ali bakterijskih bolezni.

Slikovni material za prepoznavanje škodljivih organizmov je dostopen na spletni strani portala IVR: https://www.ivr.si/rastlina/soja/ 

Preglednica za ocenjevanje odpornosti na rastlinske bolezni in škodljivce:

	Ocena
	Odpornost

	1
	popolnoma odporna

	2
	zelo močna do močna

	3
	močna

	4
	močna do srednja

	5
	srednja

	6
	srednja do slaba

	7
	slaba

	8
	zelo slaba do slaba

	9
	neodporna

                    METODA PREIZKUŠANJA VREDNOSTI SORTE   ZA PRIDELAVO IN UPORABO (VPU)     NAVADNA  SO JA     ( Glycine max   ( L.)   Merill)                (UVHVVR   -   VPU/ 1 2 /1)                                       Naziv metode:  Metoda preizkušanja vrednosti sorte za pridelavo in uporabo (VPU)  –   Navadna soja   ( Glycine  max   ( L.)   Merill )     Oznaka metode:    UVHVVR   -   VPU/1 2 /1    Začetek uporabe:   1.  september   202 6  

